SAN FERNANDO CITY, LA UNION - Maipagarop a binagsol ti maysa a baro iti 29-anyos a kabsat na gaputi napalabas a susik dagitoy, lima a tawenen ti napalabas.
Nabigbig iti biktima a ni Giniemar Cortel, addaan ti asawa, bayat a ti suspek ket managan Rolando Cortel, baro, agpada a residente ditoy syudad ti San Fernando.
Maibasar iti police report, idi kalman ket maipagarop nga insidir ti suspek iti napalabas a susik da iti kabsat na, partikular iti maipagarop a saan a panangtulong ti biktima iti suspek idi naaddaan daytoy ti problema, lima a tawenen ti napalabas.
Malaksid ti dayta, maipagarop a pinangtaan pay ti suspek iti biktima a patayen na daytoy.
Gaputi sakit ti nakem, nangala ti screw driver iti suspek nga imbagsol na iti kannigid a bakrang ti kabsat na.
Dagus met nga inaresto dagiti agpat-patrolya a barangay tanod iti suspek ken natakwatan a positibo a nakainom ti arak.
Binalakadan dagiti otoridad iti agkabsat nga idatag ti kaso iti barangay justice system para iti pannakarisot daytoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn